ໄຊປຣັສ ໄດ້ຮັບເງິນ ຊ່ວຍບັນເທົາ ໜິ້ສິນ ໃນມູນຄາ 13 ພັນລ້ານໂດລາ
Cyprus ໄດ້ຮັບເງິນກູ້ຢຶມ ​ໃນມູນຄ່າ 13 ພັນລ້ານ​ໂດ​ລາ ​ເພື່ອ​ຫລີກ​ລ້ຽງ​ ບໍ່ໃຫ້ປະເທດດັ່ງກ່າວລົ້ມ​ລະລາຍ.
ບັນດາລັດຖະມົນຕີການເງິນເຂດໃຊ້ເງິນຢູໂຣ ແລະອົງການ ກອງທຶນສາກົນ (IMF) ໄດ້ບັນລຸການຕົກລົງ ເພື່ອໃຫ້ເງິນກູ້ ຢືມແກ່ Cyprus ທີ່ພວມຕ້ອງການ ເງິນໃນເວລານີ້ ໃນມູນ ຄ່າ 13 ພັນລ້ານໂດລາ ເພື່ອຫລີກລ້ຽງການລົ້ມລະລາຍ ຂໍ້ຕົກລົງດັ່ງກ່າວໄດ້ບັນລຸກັນ ໃນຕອນເຊົ້າວັນເສົາມື້ນີ້ ຫລັງຈາກໄດ້ມີການເຈ ລະຈາຫາລືກັນເປັນເວລາ 10 ຊົ່ວໂມງ ປະທານຂອງກຸ່ມປະເທດໃຊ້ເງິນຢູໂຣ ຄືລັດຖະມົນຕີການເງິນຂອງໂຮນລັງທ່ານ Jerome Dijsselbloem ກ່າວວ່າ ການໃຫ້ຄວາມຊ່ວຍເຫຼືອທີ່ວ່ານີ້ແມ່ນໄດ້ຮັບ ການອະນຸມັດ ເພື່ອຄຸ້ມຄອງສະຖຽນລະພາບທາງດ້ານການເງິນ ຢູ່ໃນ Cyprus ແລະໃນເຂດຢູໂຣນຳດ້ວຍ Cyprus ໄດ້ປະສົບກັບວິກິດການທາງດ້ານການເງິນ ທີ່ໄດ້ຊຸດໂຊມລົງຍ້ອນ ຈາກສະຖານະການໃນກຣີສ ລັດຖະບານ Cyprus ໄດ້ຊອກຫາຊ່ອງທາງການຊ່ວຍເຫລືອຈາກນາໆຊາດ ເພາະ ວ່າທະນາຄານ Cyprus ໄດ້ຮັບຄວາມເສຍຫາຍຢ່າງໜັກຍ້ອນການປັບ ປ່ຽນໂຄງ ສ້າງໃໝ່ ໃນດ້ານໜີ້ສິນຂອງກຣີສ Cyprus ຊຶ່ງເປັນປະເທດເກາະ ດອນໄດ້ຖືກ ຕັດຂາດຈາກຕະຫລາດການເງິນນາໆຊາດ ຕັ້ງແຕ່ເດືອນພຶດສະພາ ປີ 2011 ເປັນ ຕົ້ນມານັ້ນ ຕົ້ນຕໍແລ້ວໄດ້ຮ້ອງຂໍການຊ່ວຍເຫລືອ 22 ພັນລ້ານໂດລາ Cyprus ເປັນສະມາຊິກປະເທດທີຫ້າ ທີ່ໄດ້ຮັບການຊ່ວຍເຫຼືອບັນເທົາໜີ້ສິນ ຈາກ 16 ປະເທດພາຄີຂອງເຂດຢູໂຣ ໃນວິກິດການໜີ້ສິນທີ່ດຳເນີນມາເປັນ ເວລາສາມປີ